30.12.2022
SL
Uradni list Evropske unije
C 498/13
v obnovo Ukrajine (1), ki je bila objavljena septembra 2022.
Meni, da je decentraliziran proces obnove najboljša perspektiva za ukrajinske državljane, da ostanejo v svoji državi, in za zmanjšanje nadaljnjih tokov beguncev.
Hkrati zavrača umetne ovire za priseljevanje ukrajinskih državljanov in poziva, naj se kmalu razmisli o reviziji Direktive 2001/55/EC (2) o začasni zaščiti, da bi begunci dobili dovoljenje za bivanje za več kot tri leta;
6. pozdravlja odločitev Evropskega sveta, da Ukrajini podeli status države kandidatke.
Ta status bi moral ukrajinsko vlado spodbuditi k novim prizadevanjem za reforme, obnova pa bi morala biti priložnost za nadaljnje približevanje standardom in politikam EU.
Pri tem poudarja, da pridružitveni sporazum med Ukrajino in EU pokriva že približno 70 % pravnega reda Unije.
Pričakuje, da bo Ukrajina nadaljevala boj proti korupciji, ki ga je Evropska komisija v mnenju o prošnji te države za članstvo v Evropski uniji uvrstila med sedem področij, na katerih so nujno potrebne reforme (3), in ga bo ocenila do konca tega leta.
V okviru reforme bi bilo treba tudi zagotoviti pregledno in pravično razdeljevanje sredstev za pomoč;
7. poudarja, da bi lahko, tudi v okviru skupnega posvetovalnega odbora, izvajal dejavnosti za pripravo na približevanje pravnemu redu EU zlasti na področju kohezijske politike, da bi z vzajemnim učenjem in izmenjavo primerov dobre prakse podprl krepitev zmogljivosti in dobro upravljanje;
Splošna načela za obnovo Ukrajine 8. pozdravlja Lugansko deklaracijo, v kateri je osnutek načrta za okrevanje in razvoj pod vodstvom Ukrajine priznan kot splošen okvir za usmerjanje procesa okrevanja, ki omogoča usklajeno večdeležniško udeležbo in partnerstva;
9. poziva mednarodno skupnost z EU na čelu, naj oblikuje učinkovito platformo za usklajevanje med ukrajinsko vlado ter vsemi njenimi dvostranskimi in večstranskimi partnerji, organizacijami, mednarodnimi finančnimi institucijami in donatorji za pripravo in izvajanje ukrajinskega načrta za okrevanje in razvoj.
Meni, da so v ta namen ključni načrti Evropske komisije, da vzpostavi platformo za obnovo Ukrajine, ki bo namenjena usklajevanju vseh donatorskih sredstev, vendar le, če se bo dosledno upoštevalo načelo partnerstva in bo zavezništvo mest in regij za obnovo Ukrajine kot polnopravni partner vključeno v vse faze načrtovanja in izvajanja;
10. se strinja s stališčem, da bi bilo treba proces obnove Ukrajine razčleniti glede na časovni razpored, varnostno tveganje in regionalno izpostavljenost vojni, pa tudi glede na posebne kohezijske izzive (4).
V prvi fazi, ki bo verjetno še med trajanjem sovražnosti, bi se bilo treba odzvati na izredne razmere, v drugi bi se bilo treba osredotočiti na obnovo kritične infrastrukture in storitev, v tretji pa na gradnjo temeljev za dolgoročno trajnostno rast.
V vseh treh fazah obnove mora biti v središču krepitev zmogljivosti občin, da bodo lokalne oblasti v Ukrajini sposobne same usklajevati obnovo na svojem območju;
11. poziva EU in druge mednarodne donatorje, tudi posamezne države članice, naj v prvi fazi zagotovijo takojšnjo finančno pomoč, da bodo prebivalci Ukrajine varno preživeli naslednjo zimo.
V regijah na vojnih območjih bi bilo treba sredstva nameniti za humanitarno pomoč (hrano, gorivo, zdravila, sisteme za oskrbo s pitno vodo in čiščenje pitne vode itd.), začasno nastanitev (šotore, montažne nastanitvene enote, sisteme ogrevanja itd.) in odstranjevanje min, pa tudi za logistično podporo za ohranjanje povezav s temi regijami ter dobavo potrebnih prevozih sredstev, kot so avtobusi, rešilni avtomobili, gasilska vozila, tovornjaki, bagerji itd.
V razmeroma varnih regijah in regijah, ki so precej oddaljene od spopadov, bi bilo treba zagotoviti tehnično pomoč za nudenje storitev notranje razseljenim osebam, njihovo nastanitev in vključevanje, selitev industrijskih zmogljivosti ter zaščito prometnih koridorjev za dostavljanje humanitarne pomoči v državo in izvažanje ukrajinskih proizvodov iz države;
(1) (2) (3) (4)
https://cor.europa.eu/sl/engage/studies/Pages/default.aspx?from=01/01/2022&to=01/01/2023 Direktiva Sveta 2001/55/ES z dne 20. julija 2001 o najnižjih standardih za dodelitev začasne zaščite v primeru množičnega prihoda razseljenih oseb in o ukrepih za uravnoteženje prizadevanj in posledic za države članice pri sprejemanju takšnih oseb (UL L 212, 7.8.2001, str. 12).
Mnenje Evropske komisije o prošnji Ukrajine za članstvo v Evropski uniji, 17. junij 2022, COM(2022) 407.
Blueprint for the Reconstruction of Ukraine (Načrt za obnovo Ukrajine): https://cepr.org/publications/books-and-reports/blueprintreconstruction-ukraine.